PMIndiaData/PMIndiaSum huggingface dataset:
ইনষ্টিটিউট অফ চার্টার্ড একাউণ্টেণ্টছ অফ ইণ্ডিয়া (আইচিএআই) আৰু দ্য পোলিছ চেম্বাৰ অফ ষ্টেটুটৰী অডিটৰ্ছ (পিআইবিআৰ)ৰ মাজত প্ৰস্তাৱিত বুজাবুজি চুক্তিত কেবিনেটৰ অনুমোদ

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত ইনষ্টিটিউট অফ চার্টার্ড একাউণ্টেণ্টছ অফ ইণ্ডিয়া (আইচিএআই) আৰু দ্য পোলিছ চেম্বাৰ অফ ষ্টেটুটৰী অডিটৰ্ছ (পিআইবিআৰ)ৰ মাজত স্বাক্ষৰিত হ’বলগীয়া প্ৰস্তাৱিত বুজাবুজি চুক্তিত অনুমোদন জনোৱা হয়৷ ইয়াৰ ফলত পৰিচালন সংক্রান্তীয় ব্যৱস্থাপনা, পেশাদাৰিত্বৰ নীতি অনুসৰণ কৰা, কাৰিকৰী গৱেষণা, চিপিডি, বৃত্তিমুলক পৰীক্ষা সংক্রান্ত প্রশিক্ষণ, হিচাপ পৰীক্ষাৰ গুণাগুন নিৰীক্ষণ, হিচাপ-নিকাচৰ বিষয়ে জ্ঞান, পেশাদাৰীত্বৰ দক্ষতা বৃদ্ধিকে ধৰি বিভিন্ন বিষয়ত দুটা সংস্থাৰ মাজত পাৰস্পৰিক সহযোগিতা গঢ় লৈ উঠিব৷ কৌশল ৰূপায়ণ আৰু লক্ষ্যঃ এই বুজাবুজি চুক্তি স্বাক্ষৰৰ ফলত হিচাপ পৰীক্ষাৰ ক্ষেত্রত নতুন নতুন পন্থা উদ্ভাৱন আৰু সেইবোৰৰ প্রয়োগ, ব্লকচেইনৰ প্রয়োগ, পৰম্পৰাগত হিচাপ পৰীক্ষাৰ ব্যৱস্থাৰ পৰা ক্লাউড একাউণ্টিঙৰ উত্তৰণসহ বিভিন্ন ক্ষেত্রত সহযোগিতা বৃদ্ধি পাব। আইচিএআই আৰু পিআইবিআৰ গ্ৰন্থ, আলোচনী, বিভিন্ন বৃত্তিমূলক সংস্থাৰ প্রকাশন, হিচাপ পৰীক্ষা সংক্রান্তীয় নিৱন্ধ আৰু উভয় পক্ষৰ যৌথ প্ৰচেষ্টাত দুর্নীতি আৰু ধন সৰবৰাহ সংক্রান্তীয় সমস্যাৰ মোকাবিলা কৰাৰ ক্ষেত্রত গৃহীত পদক্ষেপসমূহক লৈ তথ্যৰ আদান-প্রদান কৰিব পাৰিব৷ প্রভাবঃ আইচিএআই আৰু পোলেণ্ডৰ পিআইবিআৰৰ মাজত বুজাবুজি চুক্তি স্বাক্ষৰ হ’লে আইচিএআই সদস্যসকল পোলেণ্ডত আৰু অধিক কামৰ সুযোগ পাব৷ তেওঁলোকে হস্ৰম্যাদী আৰু দীৰ্ঘম্যাদী ইউৰোপত কামৰ অভিজ্ঞতা আহৰণ কৰিব৷ বুজাবুজি চুক্তি স্বাক্ষৰৰ ফলত আইচিএআই হিচাপ পৰীক্ষা সংক্রান্তীয় সেৱা পোলেণ্ডে ৰপ্তানি কৰিব পাৰিব৷ আইচিএআইৰ সদস্যসকলে দেশৰ বিভিন্ন প্রতিষ্ঠানত গুৰুত্বপূর্ণ পদত অধিষ্ঠিত হৈছে৷ তেওঁলোকে কর্মৰত প্রতিষ্ঠানৰ নীতি নির্ধাৰণ কৰি আহিছে৷ ৪৭খন দেশৰ ৭৩খন চহৰত আইচিএআইৰ বিভাগ আছে। ইয়াৰ ফলত এইবোৰ দেশত হিচাপ পৰীক্ষাৰ প্রয়োজনীয় পদ্ধতিসমূহৰ সম্পর্কে আইচিএআইৰ সদস্যসকলে ধাৰণা পাব পাৰে৷ তেওঁলোকে তাৰ ভাল পদ্ধতিসমূহ দেশত প্রয়োগ কৰাৰ ক্ষেত্রত গুৰুত্বপূর্ণ ভূমিকা পালন কৰে৷। ইয়াৰ ফলত ভাৰতত বিদেশী বিনিয়োগ আৰু নতুন উদ্যোগ বা ষ্টার্টআপ সংস্থা গঢ়ি তোলাৰ ক্ষেত্রত উৎসাহ দেখা যায়। এই বুজাবুজি চুক্তি স্বাক্ষৰৰ ফলত কর্পোৰেট পৰিক্ৰমা মন্তালয়ৰ ইনষ্টিটিউট অফ চার্টার্ড একাউণ্টেণ্টছ অফ ইণ্ডিয়া (আইচিএআই) আৰু দ্য পোলিছ চেম্বাৰ অফ ষ্টেটুটৰী অডিটৰ্ছ (পিআইবিআৰ) উপকৃত হ’ব। উল্লেখ্য যে ভাৰতত চার্টার্ড একাউণ্টেণ্টছৰ বৃত্তিগত ক্ষেত্রত নীতি নির্ধাৰণ প্ৰস্তুত কৰাৰ বাবে ১৯৪৯ চনৰ চার্টার্ড একাউণ্টেণ্টছ আইন অনুযায়ী দ্য ইনষ্টিটিউট অফ চার্টার্ড একাউণ্টেণ্টছ অফ ইণ্ডিয়া (আইচিএআই) গঠন কৰা হয়। এই সংস্থাই চার্টার্ড একাউণ্টেণ্টছসকলৰ শিক্ষা, বৃত্তিগত দক্ষতাৰ বৃদ্ধিত গুৰুত্বপূর্ণ ভূমিকা পালন কৰে, যিটো আন্তঃৰাষ্ট্ৰীয় পৰ্যায়ত স্বীকৃত। স্বায়ত্ব শাসিত সংস্থা দ্য পোলিস চেম্বাৰ অফ ষ্টেটুটৰী অডিটৰ্ছ (পিআইবিআৰ) ১৯৯১ চনৰ অক্টোবৰ মাহৰ এক আইন অনুযায়ী গঠন কৰা হয়।
প্রধানমন্ত্রীয়ে পৰিৱেশৰ অনুকূল আৰু দীৰ্ঘস্থায়ী বিকাশৰ কামত জড়িত সকলো লোকৰ প্ৰশংসা কৰ

প্রধানমন্ত্রী শ্ৰী নৰেন্দ্ৰ মোদীয়ে পৰিৱেশৰ অনুকূল আৰু দীৰ্ঘস্থায়ী বিকাশৰ কামত জড়িত সকলো লোকৰ প্ৰশংসা কৰিছে। শ্ৰী মোদীয়ে কৈছে যে ইয়াৰ ফলত বুনিয়াদী আন্তঃগাঁথনিৰ নিৰ্মাণ আৰু চক্ৰীয় অৰ্থব্যৱস্থা, দুয়োটাই গতি লাভ কৰিব। সীমান্ত পথ সংগঠনৰ এটা টুইটৰ প্ৰত্যুত্তৰত প্রধানমন্ত্রীয়ে কয়; "বুনিয়াদী আন্তঃগাঁথনিৰ নিৰ্মাণ আৰু চক্ৰীয় অৰ্থব্যৱস্থা, দুয়োটাই গতি লাভ কৰিব। মই এই প্ৰয়াসত জড়িত সকলো লোকৰ প্ৰশংসা কৰিছো।"
ড০ ৰাজেন্দ্ৰ প্ৰসাদৰ জয়ন্তী উপলক্ষে প্ৰধানমন্ত্ৰীৰ শ্ৰদ্ধাঞ্জলি

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতৰ প্ৰথমগৰাকী ৰাষ্ট্ৰপতি ড০ ৰাজেন্দ্ৰ প্ৰসাদৰ জয়ন্তী উপলক্ষে শ্ৰদ্ধাঞ্জলি জনায়। এক বাৰ্তাত প্ৰধানমন্ত্ৰীয়ে কয়, “মহাত্মা গান্ধীৰ প্ৰতি অনুপ্ৰাণিত হৈ ড০ ৰাজেন্দ্ৰ প্ৰসাদে ভাৰতীয় স্বাধীনতা আন্দোলনত সক্ৰিয়ভাৱে জড়িত হৈ পৰিছিল। অসহযোগ আন্দোলনত তেওঁ তৃণমূল পৰ্যায়ৰ কাম-কাজত জড়িত হৈছিল আৰু সংবিধান সভাৰ অধ্যক্ষ হিচাপে সু-নেতৃত্ব দিছিল। ভাৰতৰ প্ৰথমগৰাকী ৰাষ্ট্ৰপতি হিচাপে আমাৰ দেশৰ সেই গঠনমুলক বছৰবোৰত তেওঁৰ নেতৃত্ব আৰু মাৰ্গদৰ্শন প্ৰকৃতাৰ্থত অতি মুল্যবান আছিল। ড০ ৰাজেন্দ্ৰ প্ৰসাদৰ বিশিষ্ট সেৱাৰ প্ৰতি ভাৰতৰ নতুন প্ৰজন্ম সদায় অনুপ্ৰাণিত হৈ আহিছে।”
ভাৰতীয় পৰিবহণ খণ্ডটোত আইটিএফৰ ক্ৰিয়া-কলাপত সহায়ক হোৱাকৈ ভাৰত আৰু ফ্ৰান্সৰ মাজত চুক্তি স্বাক্ষৰত কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষাধীন কেন্দ্ৰীয় কেবিনেটক আন্তঃৰাষ্ট্ৰীয় পৰিবহণ মঞ্চৰ হৈ ফ্ৰান্সৰ অৰ্থনৈতিক সহযোগিতা আৰু উন্নয়ন সংস্থা আৰু আৰু ভাৰতৰ প্ৰযুক্তি তথ্য, পূৰ্বাভাস আৰু মূল্যায়ন পৰিষদ (TIF) ৰ ক্ৰিয়া-কলাপত সহযোগিতা আগবঢ়াব। ৬ জুলাই, ২০২২ ত এই চুক্তি স্বাক্ষৰিত হৈছিল। এই চুক্তিৰ অধীনত সমাপন কৰিবলগীয়া ক্ৰিয়া-কলাপসমূহে নিম্নোক্ত ফলাফলৰ সূচনা কৰিবঃ i. নতুন বৈজ্ঞানিক ফলাফল; ii. নতুন নীতিৰ অন্তৰ্দৃষ্টি; iii. বৈজ্ঞানিক বিনিময় বৃদ্ধিৰ জৰিয়তে সামৰ্থ্য বিকাশ iv. ভাৰতৰ পৰিবহণ খণ্ডৰ ডিকাৰ্বনাইজেশ্যনৰ বাবে প্ৰযুক্তিৰ বিকল্প চিনাক্তকৰণ।
প্ৰধানমন্ত্ৰীয়ে হিমাচল প্ৰদেশৰ জনসাধাৰণক প্ৰতিষ্ঠা দিৱসৰ শুভেচ্ছা জনা

প্ৰধানমন্ত্ৰী শ্ৰী নৰেন্দ্ৰ মোদীয়ে হিমাচল প্ৰদেশৰ জনসাধাৰণক প্ৰতিষ্ঠা দিৱসৰ শুভেচ্ছা জ্ঞাপন কৰিছে। এক টুইটত প্ৰধানমন্ত্ৰীয়ে কয়, হিমাচল প্ৰদেশৰ সকলো জনসাধাৰণক প্ৰতিষ্ঠা দিৱসৰ শুভকামনা জনাইছো। মই কামনা কৰিছো যে প্ৰকৃতিৰ কোলাত প্ৰতিষ্ঠিত এই ৰাজ্যখনে নিৰন্তৰ প্ৰগতিৰ পথেৰে আগবাঢ়ি যাওক আৰু দেশৰ বিকাশত গুৰুত্বপূৰ্ণ ভূমিকা গ্ৰহণ কৰক।
মণিপুৰৰ লোকসকলক কাংলা নংপোক থং মুকলি কৰাৰ বাবে অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে মণিপুৰৰ জনসাধাৰণক কাংলা নংপোক থং মুকলি কৰাৰ শুভেচ্ছা জ্ঞাপন কৰে। মণিপুৰৰ মুখ্যমন্ত্ৰী এন বীৰেন সিঙে কৰা টুইটৰ উত্তৰত প্ৰধানমন্ত্ৰীয়ে কয়; মণিপুৰলৈ অভিনন্দন! সমগ্ৰ ৰাজ্যতে শান্তি, সমৃদ্ধি আৰু সুখৰ মনোভাৱ বৃদ্ধি পাওক।
এক্সপ’ ২০২০ ডুবাইত ইণ্ডিয়া পেভিলিয়নত হোৱা সমাৱেশত প্ৰধানমন্ত্ৰী নৰেন্দ্ৰ মোদীৰ ভাষ

নমস্কাৰ! এক্সপ' ২০২০ ডুবাইত ইণ্ডিয়া পেভিলিয়নলৈ স্বাগতম। এইখন এখন ঐতিহাসিক এক্সপ'। ই হৈছে মধ্যপ্ৰাচ্য, আফ্ৰিকাত আৰু দক্ষিণ এছিয়া অঞ্চলত অনুষ্ঠিত এনেকুৱা প্ৰথম। ভাৰত এই এক্সপ'ত এক বৃহত্তম পেভিলিয়নত ভাগ লৈছে। মই নিশ্চিত যে এই এক্সপ'ই ইউএইৰ লগতে ডুবাইৰ সৈতে আমাৰ গভীৰ আৰু ঐতিহাসিক সম্পৰ্ক আগুৱাই নিয়াৰ ক্ষেত্ৰত এক দীঘলীয়া পথত যাত্ৰা কৰিব। ইউএইৰ ৰাষ্ট্ৰপতি আৰু আবু ধাবিৰ শাসক মহামান্য শ্বেইখ খলিফা বিন জায়েদ বিন আল নাহয়ানক ভাৰতৰ চৰকাৰ আৰু জনসাধাৰণৰ হৈ অভিবাদন জনাই মই আৰম্ভ কৰিছো। মই লগতে ইউএইৰ প্ৰধানমন্ত্ৰী আৰু উপ-ৰাষ্ট্ৰপতি আৰু ডুবাইৰ শাসক মহামান্য শ্বেইখ মোহম্মদ বিন ৰাশ্বিদ আল মাকটুমক আন্তৰিক অভিনন্দন জনাইছো। লগতে মই আবু ধাবিৰ ক্ৰাউন প্ৰিঞ্চ মোৰ ভাতৃ, মহামান্য শ্বেইখ মোহম্মদ বিন জায়েদ আল নাহয়ানক মোৰ শুভকামনা জনাইছো। আমি আমাৰ নীতিগত বন্ধুত্বৰ ক্ষেত্ৰত লাভ কৰা প্ৰগতিত তেওঁ কাৰ্যকৰী ভূমিকা পালন কৰিলে। আমাৰ দুয়োখন দেশৰ প্ৰগতি আৰু সমৃদ্ধিৰ বাবে আমাৰ কাম অব্যাহত ৰাখিবলৈ মই বাট চাই আছো। বন্ধুসকল, এক্সপ' ২০২০ৰ মূল প্ৰসংগ হৈছেঃ কানেক্টিং মাইণ্ডছ, ক্ৰিয়েটিং দ্য ফিউচাৰ। এই প্ৰসংগৰ উদ্যম ভাৰতৰ প্ৰচেষ্টাসমূহৰ মাজতো পৰিলক্ষিত হৈছে যিহেতু আমি এখন নতুন ভাৰত গঢ়িবলৈ অগ্ৰসৰ হৈছো। জকমকীয়াকৈ এক্সপ' ২০২০ৰ আয়োজন কৰা বাবে ইউএইৰ চৰকাৰকো মই অভিনন্দন জনাইছো। শতিকাত এবাৰ হোৱা মহামাৰীৰ বিৰুদ্ধে এই এক্সপ' মানুহৰ স্বাভাৱিক অৱস্থালৈ প্ৰত্যাৱৰ্তনৰ সাক্ষ্য। বন্ধুসকল, ভাৰতৰ পেভিলিয়নৰ প্ৰসংগ হৈছেঃ মুক্ততা, সুযোগ আৰু বিকাশ। আজি ভাৰত হৈছে পৃথিবীৰ সবাতোকৈ মুক্ত দেশসমূহৰ অন্যতম। শিক্ষাৰ প্ৰতি মুক্ত, সম্ভাৱনাৰ প্ৰতি মুক্ত, নৱোন্মেষণৰ প্ৰতি মুক্ত, বিনিয়োগৰ প্ৰতি মুক্ত। সেয়ে মই আপোনালোকক আমাৰ দেশলৈ আহিবলৈ আৰু বিনিয়োগ কৰিবলৈ আহ্বান জনাইছো। আজি ভাৰত হৈছে সুযোগৰ এক ভূমি। কলা বা বাণিজ্যৰ ক্ষেত্ৰতেই হওক, উদ্যোগ আৰু শিক্ষানুষ্ঠানেই হওক, তাত আৱিষ্কাৰ কৰাৰ সুযোগ, বন্ধুত্বৰ সুযোগ, প্ৰগতিৰ সুযোগ আছে। ভাৰতলৈ আহক আৰু এই সুযোগবিলাক আহৰণ কৰক। ভাৰতে আপোনালোকক সৰ্বাধিক বিকশো প্ৰদান কৰি আছে। অগ্ৰগতিৰ বিকাশ, অভিলাষৰ বিকাশ, পৰিণামৰ বিকাশ। ভাৰতলৈ আহক আৰু আমাৰ বিকাশৰ কাহিনীত অংশ হওক। বন্ধুসকল, ভাৰত ইয়াৰ স্পন্দনশীলতা আৰু বৈচিত্ৰ্যৰ বাবে বিখ্যাত। আমাৰ বেলেগ বেলেগ সংস্কৃতি, ভাষা, খাদ্য, কলা-সংগীত আৰু নৃত্যৰ ধৰণ আছে। এই বৈচিত্ৰ্য আমাৰ পেভিলিয়নত প্ৰতিফলিত হৈছে। একেদৰে, ভাৰত হৈছে প্ৰতিভাৰ এটা পাৱাৰ হাউছ। প্ৰযুক্তি, গৱেষণা আৰু নৱোন্মেষণৰ জগতত আমাৰ দেশে বহুতো অগ্ৰগতি সাধন কৰিছে। আমাৰ অৰ্থনৈতিক বিকাশ পূৰ্বাপৰ চলি থকা উদ্যোগ আৰু ষ্টাৰ্ট-আপসমূহৰ এক সমন্বয়ত শক্তিশালী হৈছে। ভাৰতৰ পেভিলিয়নে এই বিভিন্ন ক্ষেত্ৰৰ সৰ্বোত্তমবিলাক প্ৰদৰ্শন কৰিব। ই লগতে স্বাস্থ্য, বস্ত্ৰ শিল্পৰ আন্তঃগাঁথনি, সেৱা আৰু বহুতো ক্ষেত্ৰত বিনিয়োগৰ সুযোগ প্ৰদৰ্শন কৰিব। যোৱা সাত বছৰত, ভাৰত চৰকাৰে অৰ্থনৈতিক বিকাশ ত্বৰান্বিত কৰিবলৈ কেইবাটাও সংস্কাৰৰ কাম হাতত লৈছে। এই ধাৰা অব্যাহত ৰাখিবলৈ আমি আৰু কাম কৰি যাম। বন্ধুসকল, যিহেতু ভাৰতে অমৃত মহোৎসৱ হিচাপে স্বাধীনতাৰ ৭৫ বছৰ পালন কৰিছে, সেয়ে আমি প্ৰত্যেককে ইণ্ডিয়া পেভিলিয়নলৈ আমন্ত্ৰণ কৰিছো আৰু স্পন্দিত নতুন ভাৰতৰ সুযোগবিলাকত বিনিয়োগ কৰিবলৈ আহ্বান জনাইছো। আহক আমি পৃথিৱীখনক সব কা সাথ, সব কা বিকাশ, সব কা বিশ্বাস, সব কা প্ৰয়াসেৰে জীয়াই থাকিবলৈ এক অধিক উন্নত ঠাই হিচাপে গঢ়ি তোলো। ধন্যবাদ। বহুত বহুত ধন্যবাদ।
বিশেষ অর্থনৈতিক অঞ্চল আইন, ২০০৫ সংশোধনৰ বাবে অধ্যাদেশ জাৰি কৰিবলৈ কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটৰ বৈঠকত বিশেষ অর্থনৈতিক অঞ্চল আইন-২০০৫ৰ ২নং ধাৰাৰ ৫নং উপ-ধাৰাত বৰ্ণনা কৰা ‘ব্যক্তিবিশেষ’ৰ সংজ্ঞাত সংশোধন কৰাৰ বাবে এক অধ্যাদেশ জাৰি কৰিবলৈ অনুমোদন জনাইছে। এই সংশোধনৰ ফলত সেই আইন এটি সংস্থাক অন্তর্ভুক্ত কৰা হ’ব, যাৰ ফলত সেই সংস্থাটিয়ে বিশেষ অর্থনৈতিক অঞ্চলত ইউনিট স্থাপন কৰিব পাৰিব। তদুপৰি, আইনৰ সেই সংজ্ঞাত কেন্দ্রীয় চৰকাৰে এগৰাকী ব্যক্তি বিশেষৰ নামো অন্তর্ভুক্ত কৰিব পাৰিব আৰু প্রয়োজনৰ ভিত্তিত সেই ব্যক্তি বা ট্রাষ্টৰ নামত চৰকাৰে বিজ্ঞপ্তি জাৰি কৰিতে পাৰিব। প্ৰভাৱঃ বিশেষ অর্থনৈতিক অঞ্চল আইন, ২০০৫ৰ বর্তমান নিয়ম-নীতি অনুসৰি বিশেষ অৰ্থনৈতিক অঞ্চলসমূহত কোনো ট্রাষ্টৰ ইউনিট স্থাপনৰ অনুমতি নাছিল। সংশ্লিষ্ট আইনে এই সংশোধনৰ ফলত বহুতো ট্রাষ্টৰ ইউনিট স্থাপনৰ অনুমতি লাভ কৰিব। কেবিনেটৰ এই সিদ্ধান্তৰ ফলত বিশেষ অর্থনৈতিক অঞ্চলসমূহত বিনিয়োগ বৃদ্ধি পাব বুলি আশা কৰা হৈছে।
প্রধানমন্ত্রীয়ে ইন্দোনেছিয়াৰ বালিত ভাৰতীয় বংশোদ্ভুত আৰু ভাৰতৰ বন্ধুসকলৰ সৈতে মতবিনিময় কৰে

প্রধানমন্ত্রী শ্রী নৰেন্দ্র মোদীয়ে ১৫ নবেম্বৰত ইন্দোনেছিয়াৰ বালিত ৮০০জনৰো অধিক ভাৰতীয় বংশোদ্ভুত আৰু ভাৰতৰ বন্ধুসকলৰ সৈতে মতবিনিময় কৰে। ইন্দোনেছিয়াৰ বিভিন্ন প্ৰান্তৰ পৰা এই প্ৰাণৱন্ত লোকসকল একত্ৰিত হৈছিল। তেওঁৰ ভাষণত প্রধানমন্ত্রীয়ে ভাৰতীয় আৰু ইন্দোনেছীয় সভ্যতাৰ মাজত নিবিড় যোগাযোগৰ কথা উল্লেখ কৰে। তেওঁ কয়, ‘বালি যাত্রা’ৰ দৰে প্রাচীন প্রথাই উভয় দেশৰ মাজত সাংস্কৃতিক আৰু বাণিজ্যিক যোগাযোগৰ বিষয়টোক তুলি ধৰে। দুয়োখন দেশৰ বিভিন্ন ক্ষেত্রত সাদৃশ্যৰ প্রসঙ্গও প্রধানমন্ত্রীয়ে উল্লেখ কৰে। শ্রী মোদীয়ে ভাৰতীয় সম্প্ৰদায়ৰ কঠোৰ পৰিশ্ৰম আৰু অধ্যৱসায়ৰ স্বভাৱজাত দিশটো উল্লেখ কৰে। ইয়াৰ ফলত বিদেশত বসবাস কৰি থকা ভাৰতীয়সকলে দেশৰ মুখ উজ্জ্বল কৰিছে বুলি তেওঁ মন্তব্য কৰে। ভাৰত-ইন্দোনেছিয়াৰ মাজত সম্পর্কৰ ইতিবাচক দিশৰ কথা উল্লেখ কৰি প্রধানমন্ত্রীয়ে কয় যে এই সম্পর্কক মজবুত কৰাৰ ক্ষেত্রত ইন্দোনেছিয়াত বসবাস কৰি থকা ভাৰতীয়সকলে গুৰুত্বপূর্ণ ভূমিকা পালন কৰিছে। প্রধানমন্ত্রীয়ে ভাৰতৰ বিকাশ যাত্রা আৰু বিভিন্ন ক্ষেত্রৰ সাফল্যৰ কথা উল্লেখ কৰে। ডিজিটেল প্রযুক্তি, অর্থ, স্বাস্থ্য, টেলিকম আৰু মহাকাশৰ দৰে নানা ক্ষেত্রত ভাৰত আগুৱাই গৈছে। বিশ্বৰ ৰাজনৈতিক আৰু অর্থনৈতিক চাহিদাৰ দিশটো বিবেচনা কৰি ভাৰতৰ উন্নয়নৰ পৰিকল্পনা কৰা হৈছে বুলি তেওঁ মন্তব্য কৰে। আত্মনিৰ্ভৰ ভাৰতে বিশ্বৰ কল্যাণ নিশ্চিত কৰিব। প্রধানমন্ত্রীয়ে অহা ৮-১০ জানুৱাৰীত মধ্যপ্ৰদেশৰ ইন্দোৰত প্রবাসী ভাৰতীয় দিৱস সন্মিলনত যোগ দিবলৈ ইন্দোনেছিয়াত বসবাস কৰি থকা ভাৰতীয় আৰু ভাৰতৰ বন্ধুসকলক আমন্ত্রণ জনায়। ইয়াৰ উপৰিও এই অনুষ্ঠানৰ পাছত গুজৰাটত যি ঘুড়ি উৎসৱৰ আয়োজন কৰা হৈছে তালৈও তেওঁ সকলোকে অংশগ্রহণৰ বাবে আমন্ত্রণ জনায়।
ভাৰতত যুটীয়াভাৱে বৈশ্বিক উদ্যমিতা সন্মিলন-২০১৭(জিইএছ-২০১৭) অনুষ্ঠিত কৰিবলৈ ভাৰত আৰু মাৰ্কিন যুক্তৰাষ্ট্ৰৰ মাজত স্বাক্ষৰিত চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰতত যুটীয়াভাৱে ২০১৭ বৰ্ষৰ বৈশ্বিক উদ্যমিতা সন্মিলন (জিইএছ) অনুষ্ঠিত কৰিবলৈ ভাৰত আৰু মাৰ্কিন যুক্তৰাষ্ট্ৰৰ মাজত স্বাক্ষৰিত পূৰ্বপ্ৰস্তাৱিত চুক্তিত অনুমোদন জনায়। এই বুজাবুজি চুক্তিখনত সন্মিলনখন সুস্থভাৱে আয়োজন আৰু পৰিচালনা কৰাৰ বাবে দুয়োপক্ষৰ মাজত দায়িত্ব, সহযোগিতা ইত্যাদিৰ সন্দৰ্ভত স্পষ্টকৈ উল্লেখ আছে। এই বৈশ্বিক সন্মিলনত বিশ্বৰ বৃহৎ বৃহৎ উদ্যোগ প্ৰতিষ্ঠানৰ উদ্যোগী আৰু বিনিয়োগকাৰীসকলৰ মাজত সংযোগ স্থাপন আৰু যোগাযোগ কৰাৰ এক বিশেষ সুযোগ লাভ কৰে। বিশেষকৈ, উদীয়মান উদ্যোগীসকলৰ বাবে অর্থনৈতিক সুযোগ-সুবিধাক কামত লগোৱাৰ ক্ষেত্রত এই বৈশ্বিক সন্মিলন হ’ল এক বিশেষ মঞ্চ। পৰৱৰ্তী সময়তো মহিলা উদ্যোগী আৰু প্রান্তিক গোষ্ঠীসমূহৰ বাবে এই সন্মিলনে এক বিশেষ সুযোগ প্ৰদান কৰিব। পটভূমিঃ ২৮-৩০ নৱেম্বৰত হায়দৰাবাদত জিইএছ-২০১৭ অনুষ্ঠিত হয়। এই সন্মিলনত বিশ্বৰ ১৫০ খন দেশৰ মাল্টিনেচনেল কোম্পানীৰ মুখ্য কাৰ্যবাহী বিষয়া, নীতি নিৰ্ধাৰক আৰু চৰকাৰী বিষয়াসহ ১৫০০তকৈও অধিক পঞ্জীয়কৃত প্ৰতিনিধি উপস্থিত থাকে। ২০১৬ চনৰ ৭ জুনত প্ৰধানমন্ত্ৰী শ্ৰী নৰেন্দ্ৰ মোদী আৰু তদানিন্তন মাৰ্কিন ৰাষ্ট্ৰপতি বাৰাক অ’বামাৰ মাজত অনুষ্ঠিত বৈঠকত স্বাক্ষৰিত এখনি যুটীয়া ঘোষণাপত্ৰৰ জৰিয়তে ভাৰতত ২০১৭ বৰ্ষত অষ্টম জিইএছ অনুষ্ঠিত কৰাৰ সিদ্ধান্ত গ্ৰহণ কৰা হৈছিল। পুনৰ ২০১৭ৰ ২৫-২৭জুনত প্ৰধানমন্ত্ৰীৰ আমেৰিকা ভ্ৰমণৰ সময়ত ভাৰতত অনুষ্ঠিত জিইএছলৈ মাৰ্কিন প্ৰতিনিধি হিচাপে মাৰ্কিন যুক্তৰাষ্ট্ৰৰ ৰাষ্ট্ৰপতিৰ উপদেষ্টা তথা তেওঁৰ সূযোগ্য কন্যা শ্ৰীমতী ইভানকা ট্ৰাম্পক নিমন্ত্ৰণ কৰে। জিইএছ হৈছে উদীয়মান উদ্যোগীসকলক উৎসাহ যোগোৱা এক মঞ্চ। বৈশ্বিক সন্মিলনত বিশ্বৰ বৃহৎ বৃহৎ উদ্যোগ প্ৰতিষ্ঠানৰ উদ্যোগী আৰু বিনিয়োগকাৰীসকলৰ মাজত সংযোগ স্থাপন আৰু যোগাযোগ কৰাৰ এক বিশেষ সুযোগ লাভ কৰে।
প্ৰধানমন্ত্ৰীয়ে আহমেদাবাদত গুজৰাট পঞ্চায়ত মহাসন্মিলন সম্বোধন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি আহমেদাবাদত গুজৰাট পঞ্চায়ত মহাসন্মিলন সম্বোধন কৰে। এই অনুষ্ঠানত ৰাজ্যখনৰ পঞ্চায়ত ৰাজ প্ৰতিনিধিসকল উপস্থিত থাকে। প্ৰধানমন্ত্ৰীয়ে উল্লেখ কৰে যে গুজৰাট হ’ল বাপু আৰু ছৰ্দাৰ বল্লভভাই পেটেলৰ জন্মভূমি। তেওঁ কয়, ‘বাপুৱে সদায় গ্ৰাম্য উন্নয়ন, আত্মনিৰ্ভৰশীল গাঁওৰ কথা কৈছিল। আজি আমি অমৃত মহোতসৱ উপলক্ষে বাপুজীৰ গ্ৰামীন বিকাশৰ সপোন সাৰ্থক কৰিব লাগিব।” প্ৰধানমন্ত্ৰীয়ে শৃংখলাবদ্ধ আৰু সুব্যৱস্থাপনাৰে মহামাৰীক প্ৰত্যাহ্বান জনোৱাৰ বাবে গুজৰাটৰ পঞ্চায়ত আৰু গাওঁসমূহক ভূয়সী প্ৰশংসা কৰে। তেওঁ লগতে উল্লেখ কৰে যে গুজৰাটত মহিলা পঞ্চায়ত প্ৰতিনিধিৰ সংখ্যা পুৰষতকৈ বেছি। প্ৰায় ডেৰ লাখ পঞ্চায়ত প্ৰতিনিধি একগোট হোৱাটোৱে ভাৰতীয় গণতন্ত্ৰৰ শক্তিক সূচায় বুলিও প্ৰধানমন্ত্ৰীয়ে কয়। প্ৰধানমন্ত্ৰীয়ে সৰু সৰু অথচ প্ৰাথমিক পদক্ষেপেৰে কিদৰে গাঁওসমূহৰ উন্নয়ন কৰিব পাৰি, সেই সন্দৰ্ভত পঞ্চায়ত সদস্যসকলক পৰামৰ্শ আগবঢ়ায়।
ডেৰাডুনৰ ছাত্ৰ অনুৰাগ ৰামোলাই অতি কম বয়সতে ৰাষ্ট্ৰীয় স্বাৰ্থজনিত বিষয়সমূহত যি দৃষ্টিভংগীৰ পৰিচয় দাঙি ধৰিছে তাৰ প্ৰতি মুগ্ধ হৈ তেওঁলৈ পত্ৰ লিখিলে প্ৰধানমন্ত্ৰীয়

দেশৰ যুৱ প্ৰজন্ম, বিশেষকৈ শিক্ষাৰ্থীসকলৰ সৈতে নিয়মিতভাৱে মত বিনিময় কৰি মনোবল বৃদ্ধি কৰি আহিছে প্ৰধানমন্ত্ৰী শ্ৰী নৰেন্দ্ৰ মোদীয়ে। 'মন কি বাত', 'পৰীক্ষা পে চৰ্চা' বা ব্যক্তিগত আলাপেই হওঁক প্ৰধানমন্ত্ৰী মোদীয়ে বিভিন্ন মাধ্যমৰ জৰিয়তে যুৱপ্ৰজন্মক তেওঁলোকৰ উদ্বেগ আৰু কৌতূহলসমূহ বুজি সদায়ে উৎসাহিত কৰি আহিছে। ইয়াৰ অংশ হিচাপে প্ৰধানমন্ত্ৰীয়ে ডেৰাডুনৰ একাদশ শ্ৰেণীৰ ছাত্ৰ অনুৰাগ ৰামোলাৰ পত্ৰৰ উত্তৰ দি তেওঁৰ কলা আৰু ভাৱনা ভূয়সী প্ৰশংসা কৰে। অনুৰাগৰ চিন্তাধাৰাত মুগ্ধ হৈ প্ৰধানমন্ত্ৰীয়ে তেওঁৰ পত্ৰখনত এইদৰে লিখে, "আপোনাৰ চিঠিখনৰ শব্দসমূহ আৰু 'ভাৰতৰ স্বাধীনতাৰ অমৃত মহোৎসৱ' চিত্ৰৰ বাবে বাছনি কৰা বিষয়বস্তু জৰিয়তে আদৰ্শগত পৰিপক্কতা প্ৰতিফলিত হৈছে। মই আনন্দিত যে আপুনি কৈশোৰৰ পৰাই ৰাষ্ট্ৰীয় স্বাৰ্থজড়িত বিভিন্ন বিষয়সমূহ সম্পৰ্কে আপোনাৰ জ্ঞান আছে আৰু এজন দায়িত্বশীল নাগৰিক হিচাপে দেশৰ বিকাশত আপোনাৰ ভূমিকাক সম্পৰ্কে আপুনি সচেতন।" স্বাৱলম্বী ভাৰত গঢ়ি তোলাৰ ক্ষেত্ৰত সমগ্ৰ দেশবাসীৰ অৱদানক প্ৰশংসা কৰি প্ৰধানমন্ত্ৰীয়ে লগতে লিখিছে, "স্বাধীনতাৰ এই অমৃত কালত দেশখনে সন্মিলিত প্ৰয়াসৰ শক্তি আৰু 'সবকা প্ৰয়াস' মন্ত্ৰেৰে আগবাঢ়ি গৈছে। আগন্তুক বছৰসমূহত এক শক্তিশালী আৰু সমৃদ্ধিশালী ভাৰত গঢ়ি তোলাত আমাৰ যুৱ প্ৰজন্মৰ অৱদান অতি গুৰুত্বপূৰ্ণ হ'ব"। সফল ভৱিষ্যতৰ বাবে অনুৰাগক শুভেচ্ছা জনাই প্ৰধানমন্ত্ৰী মোদীয়ে বিশ্বাস ব্যক্ত কৰে যে সৃজনশীলতাৰ সৈতে অনুৰাগে জীৱনত আগুৱাই যাব আৰু কাংক্ষিত সফলতা লাভ কৰিব। অনুৰাগক অনুপ্ৰাণিত কৰিবলৈ তেওঁৰ চিত্ৰখন নৰেন্দ্ৰ মোডী এপ আৰু narendramodi.in ৱেবছাইটতো আপলোড কৰা হৈছে। উল্লেখ্য, ইয়াৰ পূৰ্বে অনুৰাগে প্ৰধানমন্ত্ৰীলৈ এখন পত্ৰ লিখি ৰাষ্ট্ৰীয় স্বাৰ্থৰ সৈতে জড়িত বিভিন্ন বিষয়ত তেওঁৰ মতামত ব্যক্ত কৰিছিল। অনুৰাগে তেওঁৰ পত্ৰখনত লিখিছিল যে প্ৰতিকূল পৰিস্থিতিতো ধৈৰ্য্য নেহেৰুৱাই, কঠোৰ পৰিশ্ৰম আৰু আন্তৰিকতাৰে লক্ষ্যৰ দিশে অগ্ৰসৰ হোৱা আৰু সকলোকে লগত লৈ আগবাঢ়ি যোৱাৰ অনুপ্ৰেৰণা তেওঁ প্ৰধানমন্ত্ৰীৰ পৰা লাভ কৰে । টোকা: কলা আৰু সংস্কৃতিৰ বাবে অনুৰাগ ৰামোলাক ২০২১ চনৰ প্ৰধানমন্ত্ৰীৰ ৰাষ্ট্ৰীয় শিশু বঁটা প্ৰদান কৰা হৈছে।
৭-৮ অক্টোবৰত গুজৰাট ভ্ৰমণ কৰিব প্ৰধানমন্ত্ৰীয়ে

অহা ৭ আৰু ৮ অক্টোবৰত প্ৰধানমন্ত্ৰী শ্ৰী নৰেন্দ্ৰ মোদীয়ে গুজৰাট ভ্ৰমণ কৰিব। ৭ অক্টোবৰৰ পুৱা প্রধানমন্ত্রীয়ে দ্বাৰকাধীশ মন্দিৰ পৰিদৰ্শন কৰিব। দ্বাৰকাত তেওঁ ওখা আৰু বেইট দ্বাৰকাৰ মাজত এখনি সেঁতু আৰু অন্যান্য পথ উন্নয়ন প্রকল্পৰ আধাৰশিলা স্থাপন কৰিব। তাৰ পাছতে তেওঁ এখন ৰাজহুৱা সভাত ভাষণ আগবঢ়াব। দ্বাৰকাৰ পৰা প্রধানমন্ত্রীয়ে সুৰেন্দ্র নগৰ জিলাৰ চোটিলালৈ যাব। ৰাজকোটত তেওঁ এটি গ্রীনফিল্ড বিমান বন্দৰ, আমেদাবাদ-ৰাজকোটৰ ৰাষ্ট্ৰীয় ঘাইপথ ছিক্সলেনলৈ উন্নীতকৰণ আৰু ৰাজকোট-মোৰবি ৰাজ্যিক পছ ফ’ৰলেনলৈ উন্নীতকৰণ প্রকল্পৰো আধাৰশিলা স্থাপন কৰিব। তদুপৰি, প্রধানমন্ত্রী সম্পূর্ণ স্বয়ংক্রিয়ভাবে দুগ্ধ প্রস্তুতকৰণৰ এটি কেন্দ্র আৰু পেকেজিং প্লান্টো দেশবাসীৰ উদ্দেশ্যে উৎসর্গা কৰিব। সুৰেন্দ্র নগৰৰ জোড়াবৰনগৰ আৰু ৰতনপুৰ এলেকাৰ মাজত এটি খোৱাপানী প্ৰকল্প পাইপলাইনো দেশবাসীৰ নামত উৎসর্গা কৰিব প্ৰধানমন্ত্ৰীয়ে। সুৰেন্দ্ৰ নগৰতো এখন সভাত ভাষণ আগবঢ়াব প্ৰধানমন্ত্ৰী। ইয়াৰ পাছতে প্ৰধানমন্ত্ৰী গান্ধীনগৰ অভিমুখে ৰাওনা হ’ব। গান্ধীনগৰত তেওঁ নৱনিৰ্মিত আইআইটি দেশবাসীৰ নামত উচৰ্গা কৰাৰ লগতে প্ৰধানমন্ত্ৰী গ্ৰামীণ ডিজিটেল সাক্ষৰতা অভিযান (PMGDISH’ৰ অর্থ হৈছে ‘মই সমর্থন কৰো’। প্রধানমন্ত্রী ইয়াতো এখন ৰাজহুৱা সভাত ভাষণ আগবঢ়াব। সেই দিনা আবেলি প্রধানমন্ত্রী ভাৰচত উপস্থিত হ’ব। তাত তেওঁ নর্মদা নদীৰ ওপৰত ভাদভুত বান্ধৰ আধাৰশিলা স্থাপন কৰিব। ইয়াৰ পাছতে গুজৰাটৰ সুৰাটৰ উধনাৰ পৰা বিহাৰ-জয়নগৰ সংযোগী অন্ত্যোদয় এক্সপ্রেছৰ যাত্রা শুভাৰম্ভ কৰিব। প্ৰধানমন্ত্ৰীয়ে গুজৰাট নর্মদা সাৰ নিগমৰ কেইবাটা প্লান্টৰ লগতে আধাৰশিলা স্থাপনৰ নামফলকো উদ্বোধন কৰিব। ভাৰুচতো তেওঁ এখন ৰাজহুৱা সভাত ভাষণ আগবঢ়াব। প্রধানমন্ত্রীয়ে ৮ অক্টোবৰৰ সন্ধিয়া দিল্লীলৈ ঘুৰি আহিব।
প্ৰধানমন্ত্ৰীয়ে হাই জাম্পত ভাৰতৰ প্ৰথমটো পদক জয় কৰাত তেজস্বিন শংকৰক অভিনন্দন জনায

ধানমন্ত্ৰী শ্ৰী নৰেন্দ্ৰ মোদীয়ে হাই জাম্পত ভাৰতৰ প্ৰথমটো পদক জয় কৰাত তেজস্বিন শংকৰক অভিনন্দন জনাইছে। হাই জাম্পত তেজস্বিন শংকৰৰ ব্ৰঞ্জৰ পদক কমনৱেলথ গেমছ, ২০২২ত ট্ৰেক আৰু ফিল্ডত ভাৰতৰ প্ৰথম পদক। প্ৰধানমন্ত্ৰীয়ে টুইট কৰিছে; "তেজস্বিন শংকৰে ইতিহাস ৰচিলে। তেওঁ কমনৱেলথ গেমছত হাই জাম্প প্ৰতিযোগিতাত আমাৰ প্ৰথম পদক জয় কৰিছে। তেওঁক ব্ৰঞ্জৰ পদক জয় কৰা বাবে অভিনন্দন। তেওঁৰ প্ৰয়াসত গৰ্বিত। তেওঁৰ ভৱিষ্যতৰ প্ৰয়াসৰ বাবে শুভকামনা। তেওঁ সফলতা অৰ্জন কৰি যাওক।"
উৰিষ্যাৰ ঝাৰচুগুড়াত পথ দুৰ্ঘটনাত প্ৰাণ হেৰুওৱালোকৰ প্ৰতি প্ৰধানমন্ত্ৰীৰ শোক প্ৰকা

প্ৰধানমন্ত্ৰী শ্ৰী নৰেন্দ্ৰ মোদীয়ে উৰিষ্যাৰ ঝাৰচুগুড়াত সংঘটিত এক পথ দুৰ্ঘটনাত প্ৰাণ হেৰুওৱাৰ বাবে গভীৰ শোক প্ৰকাশ কৰিছে। প্ৰধানমন্ত্ৰীৰ কাৰ্যালয়ে টুইট কৰে; "উৰিষ্যাৰ ঝাৰচুগুড়াত সংঘটিত দুৰ্ঘটনাটো শোকাৱহ। দুৰ্ঘটনাটোত প্ৰাণ হেৰুওৱা সকলৰ পৰিয়ালৰ প্ৰতি মোৰ সমবেদনা। মই প্ৰাৰ্থনা কৰোঁ যে আহতসকল যিমান সম্ভৱ সোনকালে আৰোগ্য হওক: প্ৰধানমন্ত্ৰী"
ধাৰচুলা (ভাৰত) – ধাৰচুলা (নেপাল)ত মহাকালী নদীৰ ওপৰত দলং নিৰ্মাণৰ বাবে ভাৰত আৰু নেপালৰ মাজত বুজাবুজি চুক্তিত অনুমোদন কেন্দ্ৰীয় কেবিনেট

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটে আজি ধাৰচুলা (ভাৰত)-ধাৰচুলা (নেপাল)ত মহাকালী নদীৰ ওপৰত দলং নিৰ্মাণৰ বাবে ভাৰত আৰু নেপালৰ মাজত বুজাবুজিৰ চুক্তিত অনুমোদন জনাইছে। এই বুজাবুজি চুক্তি স্বাক্ষৰৰ ফলত দুয়োখন দেশৰ মাজত কূটনৈতিক সম্পৰ্ক আৰু অধিক উন্নত হ’ব। পৃষ্ঠভূমিঃ নিকট চুবুৰীয়া দেশ হিচাপে উন্মুক্ত সীমান্ত, সংস্কৃতি আৰু মানুহৰ সৈতে মানুহৰ যোগাযোগৰ মাধ্যমেৰে গঢ়ি উঠা গভীৰ আত্মীয়তাৰ সূত্ৰ ধৰি ভাৰত আৰু নেপালৰ মাজত বন্ধুত্ব আৰু সহযোগিতাৰ এক অনন্য সম্পৰ্ক সৃষ্টি হৈছে। ভাৰত আৰু নেপাল উভয় দেশেই বিভিন্ন আঞ্চলিক মঞ্চ অৰ্থাৎ ছাৰ্ক, বিমষ্টেকৰ লগতে বিশ্বব্যাপী একেলগে কাম কৰি আহিছে।
২০২৩ বৰ্ষৰ হকী বিশ্বকাপৰ সকলো অংশগ্ৰহণকাৰী দলক প্ৰধানমন্ত্ৰীৰ শুভেচ্ছ

প্ৰধানমন্ত্ৰী শ্ৰী নৰেন্দ্ৰ মোদীয়ে ওড়িশাত অনুষ্ঠিত ২০২৩ বৰ্ষৰ হকী বিশ্বকাপৰ সকলো অংশগ্ৰহণকাৰী দলক শুভেচ্ছা জ্ঞাপন কৰিছে৷ এক টুইটযোগে প্ৰধানমন্ত্ৰীয়ে কয়, “ওড়িশাত অনুষ্ঠিত ২০২৩ বৰ্ষৰ হকী বিশ্বকাপৰ সকলো অংশগ্ৰহণকাৰী দলক মোৰ ফালৰ শুভেচ্ছা জ্ঞাপন কৰিছো৷ এই প্ৰতিযোগিতাখনে ক্ৰীড়া সুলভ মনোভাৱক আৰু অধিক শক্তিশালী কৰক আৰু ই হকীৰ সুন্দৰ খেলক আৰু অধিক জনপ্ৰিয় কৰি তোলক। এই প্ৰতিযোগিতাখন আয়োজন কৰি ভাৰতে গৌৰৱ অনুভৱ কৰিছে।”
ৰাষ্ট্ৰপতি কোবিন্দৰ ভাষণে ৰাষ্ট্ৰীয় প্ৰগতিৰ প্ৰতি তেওঁৰ আগ্ৰহ প্ৰতিফলিত কৰে: প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে ভাৰতৰ ৰাষ্ট্ৰপতি শ্ৰী ৰামনাথ কোবিন্দে কাৰ্যালয়ৰ পৰা অৱসৰৰ প্ৰাকমুহূৰ্তত ৰাষ্ট্ৰলৈ প্ৰেৰণাদায়ক বিদায় ভাষণ প্ৰদান কৰাটোৱে তেওঁ আমাৰ ৰাষ্ট্ৰপতি হিচাপে দেশৰ সেৱা আগবঢ়োৱা মনোভাৱক প্ৰতিফলিত কৰে। এক টুইটযোগে প্ৰধানমন্ত্ৰীয়ে কয়: “ৰাষ্ট্ৰপতি কোবিন্দৰ প্ৰেৰণাদায়ক ভাষণে ৰাষ্ট্ৰীয় প্ৰগতিৰ প্ৰতি তেওঁৰ আগ্ৰহ আৰু আমাৰ ৰাষ্ট্ৰপতি হিচাপে তেওঁ দেশৰ সেৱা কৰা আত্মাক প্ৰতিফলিত কৰে।”
বালিত অনুষ্ঠিত জি-২০ সন্মিলনৰ মাজতে ইটালীৰ প্ৰধানমন্ত্ৰীৰ সৈতে প্ৰধানমন্ত্ৰী মোদীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বালিত অনুষ্ঠিত জি-২০ সন্মিলনৰ মাজতে ইটালীৰ প্ৰধানমন্ত্ৰী শ্ৰীমতী জৰ্জিয়া মেল’নিৰ সৈতে বৈঠকত মিলিত হয়। প্ৰধানমন্ত্ৰীয়ে ইটালীৰ প্ৰথম মহিলা প্ৰধানমন্ত্ৰী হিচাপে নিৰ্বাচিত হোৱাত মেলোনীক অভিনন্দন জনায়। দুয়োগৰাকী নেতাই বাণিজ্য আৰু বিনিয়োগ, সন্ত্ৰাসবাদ বিৰোধী, আৰু দুয়ো দেশৰ মানুহৰ মাজত সম্পৰ্ককে ধৰি বিভিন্ন খণ্ডত দ্বিপাক্ষিক সহযোগিতা গভীৰ কৰাৰ বিষয়ে আলোচনা কৰে। দুয়োগৰাকী নেতাই পাৰস্পৰিক স্বাৰ্থৰ আঞ্চলিক আৰু বিশ্বব্যাপী বিষয়সমূহৰ ওপৰতো মত বিনিময় কৰে। প্ৰধানমন্ত্ৰী মোদীয়ে অহা বছৰ ভাৰত-ইটালীৰ কূটনৈতিক সম্পৰ্কৰ ৭৫ বছৰ উদযাপন আৰু ভাৰতত অনুষ্ঠিত হ’বলগীয়া জি-২০ সন্মিলনৰ বাবে প্ৰধানমন্ত্ৰী মেলোনিক আদৰণি জনোৱাৰ বাবে আশাবাদী।
আইআৰএনএছএছ-২ৰ সফল উৎক্ষেপণৰ বাবে ইছৰোৰ বিজ্ঞানীসকলক প্রধানমন্ত্রীৰ অভিনন্দন

প্রধানমন্ত্রী শ্রী নৰেন্দ্র মোদীয়ে আইআৰএনএছএছ-২ৰ সফল উৎক্ষেপণৰ বাবে ইছৰোৰ বিজ্ঞানীসকলক অভিনন্দন জনাইছে। এক বার্তাত প্ৰধানমন্ত্ৰীয়ে কয়, “পিএছএলভিৰ দ্বাৰা আইআৰএনএছএছ-২ উপগ্রহৰ সফল উৎক্ষেপণৰ বাবে আমাৰ বিজ্ঞানীসকলক মই অভিনন্দন জনাইছো। এই সাফল্যৰ জৰিয়তে আমাৰ মহাকাশ কার্যসূচীৰ সুফলবোৰ সাধাৰণ লোকসকলৰ ওচৰ পাব। ইছৰোৰ দলীয় প্রচেষ্টাক লৈ আমি গৌৰৱ বোধ কৰিছো!”
বিশ্ব জল দিৱসত প্ৰতিটোপাল পানী সংৰক্ষণৰ বাবে প্ৰতিশ্ৰুতিবদ্ধ হ’বলৈ জনসাধাৰণৰ প্ৰতি আহ্বান প্রধানমন্ত্রী

প্রধানমন্ত্রী শ্রী নৰেন্দ্র মোদীয়ে বিশ্ব জল দিৱস উপলক্ষে প্ৰতিটোপাল পানী সংৰক্ষণৰ বাবে জনসাধাৰণৰ প্ৰতি আহ্বান জনায়৷ তেওঁ ব্যক্তি আৰু যিবোৰ প্রতিষ্ঠানে পানী সংৰক্ষণৰ কামত জড়িত তেওঁলোকৰ ভূমিকাৰ প্রশংসা কৰে৷ এলানি টুইটযোগে প্রধানমন্ত্রীয়ে কয়, “বিগত কেইবা বছৰ ধৰি পানী সংৰক্ষণ গন আন্দোলনত পৰিণত হোৱাৰ বাবে বহুত ভাল লাগিছে। দেশৰ প্রতিটো প্রান্তত পানী সংৰক্ষণৰ বাবে বিভিন্ন উদ্ভাৱনী পদক্ষেপ লোৱা হৈছে। পানী সংৰক্ষণক লৈ যিবোৰ প্রতিষ্ঠান আৰু ব্যক্তিয়ে কাম কৰিছে তেওঁলোক প্রশংসাৰ পাত্ৰ।” “অদ্ভিঃ সর্বানি ভূতানি জীৱন্তি প্রভৱন্তি চ।। বিশ্ব জল দিৱসত আহক আমি শপত লওঁ যে আমি প্ৰতিটোপাল পানী সংৰক্ষণ কৰিম। আমি নাগৰিকসকলৰ বাবে বিশুদ্ধ খোৱা পানীৰ ব্যৱস্থা কৰিম আৰু পানী সংৰক্ষণৰ বাবে দেশত জল জীৱন মিচনৰ দৰে বিভিন্ন প্রকল্প ৰূপায়ণ কৰা হৈছে৷” জল জীৱন মিচনৰ জৰিয়তে “মা-ভগ্নীসকলৰ জীৱনযাত্রাক সহজ কৰি তোলা হৈছে৷ প্রত্যেকৰে অংশীদাৰিত্বৰ জৰিয়তে ঘৰে ঘৰে নলসংযোগী পানী প্ৰদানৰ সংকল্প পূৰণ হ’ব।” “আহক আমি সুস্থিৰ এটা গ্রহৰ বাবে আৰু অধিক জল সংৰক্ষণত ব্রতী হও৷ প্রতিটোপাল পানী সংৰক্ষণৰ জৰিয়তে জনসাধাৰণ উপকৃত হ’ব আৰু আমাৰ উন্নয়ন ত্বৰান্বিত হ’ব৷”
‘জাপান-ইণ্ডিয়া এছোচিয়েশ্যন’(জিআইএ)ৰে প্ৰধানমন্ত্ৰীৰ বৈঠ

জাপানৰ টকিঅ’ত ২৪ মে’ ২০২২ত প্ৰধানমন্ত্ৰী শ্ৰী নৰেন্দ্ৰ মোদী জাপানৰ প্ৰাক্তন প্ৰধানমন্ত্ৰীদ্বয় য়োশ্বিৰো ম’ৰি আৰু শ্বিনঝো আবেৰে এক বৈঠকত মিলিত হয়। য়োশ্বিৰো ম’ৰি ‘জাপান-ইণ্ডিয়া এছোচিয়েশ্যন’(জিআইএ)ৰ বৰ্তমানৰ অধ্যক্ষ আৰু শ্বিনঝো আবেই কিছুদিন পিচতে এই দায়িত্ব গ্ৰহণ কৰিব। জাপানত ভাৰতৰ অতিকে পুৰণি বন্ধুত্বমূলক সংস্থাৰ অন্যতম ‘জিআইএ’ স্থপিত হৈছিল ১৯০৩ চনত। ৰাজনৈতিক, অৰ্থনৈতিক আৰু সাংস্কৃতিক ক্ষেত্ৰত ভাৰত আৰু জাপানৰ মাজত বিনিময়ৰ উত্তৰণৰ ক্ষেত্ৰত য়োশ্বিৰো ম’ৰিৰ নেতৃত্বত ‘জিআইএ’-ই আগবঢ়োৱা গুৰুত্বপূৰ্ণ অৱদানৰ শলাগ লয় প্ৰধানমন্ত্ৰী মোদীয়ে। প্ৰধানমন্ত্ৰী মোদীয়ে অচিৰেই গ্ৰহণ কৰিবলগীয়া দায়িত্বৰ বাবে শ্বিনঝো আবেক শুভকামনা জনোৱাৰ লগতে ‘জিআইএ’-য়ে আগলৈকো গুৰুত্বপূৰ্ণ ভূমিকা পালন কৰি যাব বুলি আশা প্ৰকাশ কৰে। নেতাকেইগৰাকীয়ে ভাৰত-জাপান বিশেষ ৰণকৌশলগত আৰু গোলকীয় অংশীদাৰিত্বৰ লগতে এক শান্তিপূৰ্ণ, সুস্থিৰ আৰু সমৃদ্ধ ভাৰত-প্ৰশান্ত মহাসাগৰীয় অঞ্চলৰ বাবে ভাৰত আৰু জাপানে পোষণ কৰি অহা উমৈহতীয়া দৃষ্টিভংগী সন্দৰ্ভতো বিস্তৃত আলোচনা কৰে। সেইদৰে দুয়ো দেশৰ সংস্কৃতি আৰু নাগৰিকসকলৰ মাজৰ পাৰস্পৰিক সম্পৰ্ক সুদৃঢ় কৰাৰ প্ৰসংগতো তেওঁলোকে মত বিনিময় কৰে।
নৌ সেনা দিৱসত ভাৰতীয় নৌসেনাক শুভেচ্ছা জ্ঞাপন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে নৌ সেনা দিৱস উপলক্ষে ভাৰতীয় নৌসেনাৰ জোৱানসকলক শুভেচ্ছা জ্ঞাপন কৰিছে। এটি টুইটত প্ৰধানমন্ত্ৰীগৰাকীয়ে কয়; “নৌ সেনা দিৱসৰ শুভেচ্ছা জনালো। ভাৰতীয় নৌ সেনাৰ দৃষ্টান্তমূলক বৰঙণিৰ বাবে আমি গৌৰৱান্বিত। আমাৰ নৌসেনাক স্বকীয় পেছাদাৰিতা আৰু অসামান্য সাহসৰ বাবে বহুলভাৱে সন্মান জনোৱা হয়। প্ৰাকৃতিক দুৰ্য্যোগৰ দৰে সংকটৰ পৰিস্থিতি প্ৰশমনৰ ক্ষেত্ৰত আমাৰ নৌসেনাৰ জোৱানসকলে সদায়েই আগ-ভাগ লৈ আহিছে।”